Tembung "nglenggana" ing ukara iki tegesé "ngrumangsani", "rumangsa", utawa "ngakoni". Owah gingsiré tegesé tembung kaya mangkéné iki pancèn ana tunggalé, umpamané tembung "wara" (basa Jawa Kuna) ing sakawit tegesé "ana". Tembung "wara" iku saiki dadi tembung "ora" kang mengku teges "kosok balèn karo kang kasebut", kaya ta kaya tetembungan "ora ana", "ora larang", "ora teka", lan sapanunggalé. Tetembungan "tan ora" tegesé "kudu" utawa "mesti". Ing basa Indonésia, umpamané tembung "acuh" tegesé "migatèkaké" utawa "nggatékaké". Ananging, tembung "acuh" iki asring dianggo kanthi teges kosok balèn karo teges kang sakawit.